***Bánk bán betiltása, sikertelensége***

Katona élete folyamán a cenzúra miatt nem mutatták be a művét.

A Katonáéhoz közel egyidejű hazai Bánk-drámák közül egyik sem került színpadra vagy jelent meg. I. E. (talán A magyar játékszínt kiadó Endrődy János) német nyelvű drámáját, amely címében a csábítót nevezte meg *(Berthold, Prinz von Mähren)*1794-ben Riethaller Mátyás budai cenzor javaslatára a Helytartótanács betiltotta, szövege nem maradt fenn, csak a róla készült terjedelmes cenzori jelentés (Mályuszné Császár Edit közölte 1980-ban az Irodalomtörténet című folyóiratban).   
Az erdélyi Boér Sándor *Gróf Bánkó vagy a kerítőség bére*című drámáját 1827-ben a Tudományos Gyűjteményben 31 más darabjával együtt kiadásra ajánlotta: nem adták ki, elveszett. Kisfaludy Sándor 1808-ban tervezett, majd 1816 és 1820 között írt Bánkját a cenzor nem engedélyezte, csak 1892-ben adták ki. Horváth József Elek eleve számot vetett azzal, hogy *Bánk bán*ja, amelyet talán ő is akolozsvári pályázatra írt, nem jelenhet meg.

A mű 1815-ben írt első változata nem keltett figyelmet. A szerző ugyan 1819-ben átdolgozta a darabot, amikor a székesfehérvári színészek pesti játékukra készültek, és reménykedhetett, hogy előadják a színművet, ám a cenzúra nem engedélyezte a színielőadást, ellenben a mű kinyomtatását igen.  
A cenzor hivatalos indoklása szerint azért a tiltás, mert "Bánk nagysága elhomályosítja a királyi házét" – az indoklás mögött valójában az az utóbb megalapozottnak bizonyult félelem húzódhat meg, hogy a darabot, különösen a benne szereplő uralkodógyilkosságot, propagandaként használhatják Habsburg- és királyságellenes mozgalmak politikai támogatására.

***Cenzori jelentés – 1948***

Tisztelt olvasó!

Az ok, amiért ma a nyilvánosság elé tárja a cenzor eme jelentést az, hogy megindokoljuk, hogy miért nem lehetséges a Bánk bán dráma színpadra bocsátása.

Kezdeném azzal, hogy a színi cenzúra alapelveit Franz Karl Hägelin bécsi színházi cenzor 1794-ben készült memoranduma tartalmazza, amit latinra fordítva el is küldettünk Budára a Helytartótanácshoz is.  
Lényeges kikötése, hogy a színi cenzúrának szigorúbbnak kell lennie, mint a könyvcenzúrának, mivel a színpadi hatás közvetlenebb és erősebb, mint az olvasásé, s a színházi közönség vegyesebb, mint az olvasók.  
Részletes utasításai közül, amelyek a drámai tárgy, morál és dikció szabályozását tartalmazzák vallási, politikai és erkölcsi szempontból, a Bánk bán főként a következőkkel ütközött össze: tilos tárgy királyi személy meggyilkolása, uralkodócsalád ellen való lázadás, különösen súlyos eset, ha királyi személy alacsony színben tűnik fel.  
Emellett nyilvánvaló, hogy a korabeli cenzúra szemében a *Bánk bán*elleni legfőbb kifogás maga a tárgy, a királyné-gyilkosság volt.   
Egy ilyen témát feldolgozni, megírni egyáltalán nem tanácsos, színpadra vinni pedig egyenesen lehetetlen.  
Ez a mű egyenesen megbotránkoztató és vérlázító.

Eme szempontok mind meggátolták a művet abban, hogy színpadon is megjelenjen, ami teljességgel érthető és elfogadható.

A cenzor azonban utasítása szellemében járt el, amikor éppen ezt, az alattvaló túlságosan magasra való emelését tartotta megengedhetetlennek.  
A dráma előadását nem engedélyeztük, csak a kinyomtatását.